Fondation Servais pour la littérature luxembourgeoise

D'Fondation Servais pour la littérature luxembourgeoise, kuerz Fondation Servais genannt, ass eng Stëftung där hiren Zweck an Zil et ass fir déi lëtzebuergesch Literatur ze fërderen, andeems se déi literaresch Fuerschung an hir Verëffentlechung ënnerstëtzt, Colloquen iwwer Literatur initiéiert an op eng allgemeng Manéier d'Wësse vun der Literatur ënner d'Leit bréngt.

D'Fondation Servais gouf den 1. Juni 1989 op Basis vun enger Privatinitiativ gegrënnt an duerch groussherzoglechen Arrêté vum 28. September 1994 als Fondatioun ouni Gewënnzweck unerkannt.

Zanter 1992 vergëtt d'Fondation Servais de Prix de la fondation Servais an zanter 2000 de Prix d'encouragement de la fondation Servais

 Conseil 
 2016: Presidentin ass d'Germaine Goetzinger, de Paul Schmit ass Administrateur-délégué, d'Administrateure sinn de Claude D. Conter, de Jo Kox, de Gast Mannes, den Alain Meyer, de Jacques Santer, de Manou Servais an de Raymond Weber.

Kategorie:Lëtzebuergesch Literatur
Kategorie:Stëftungen zu Lëtzebuerg